Neeme Kuningas

Neeme Kuningas (sündinud 14. oktoobril 1955 Kilingi-Nõmmes) on eesti lavastaja ja näitleja.

Kuningas lõpetas 1973. aastal Kilingi-Nõmme keskkooli. 1979. aastal lõpetas Tallinna Riikliku Konservatooriumi laulja erialal ja 1984. aastal Moskva Riikliku Teatrikunsti Instituudi lavastaja erialal.

1976. aastal asus ta Estonias tööle koorilauljana ning töötas seal lavastaja (1984–1994), ooperistuudio õpetaja, peanäitejuhi ja pealavastaja (1994–2001) ametikohal, hooajast 2002/2003 peaprodutsendina. 

Alates 2013. aasta suvest oli Kuningas vabakutseline. Tegutseb reklaamiagentuuris Zavod BBDO reklaamikirjutajana.

2016–2018 töötas ta Venemaal Krasnojarski Ooperi- ja Balletiteatri pealavastajana. 

Alates septembrist 2019 on Kuningas Kohtla-Järve Gümnaasiumi etenduskunstide õpetaja.

Ta on muusikalavastajana loonud üle 80 ooperi-, opereti-, muusikali- ja tantsulavastuse Eestis, Skandinaavias, Saksamaal, Prantsusmaal, Leedus, Venemaal, Hiinas ja mujal.

Lavastajatööd
 Benjamin Britten "Väike korstnapühkija" – 1984, Estonia
 Manuel de Falla "Meister Pedro nukumäng" – 1984, Estonia
 Neeme Kuningas "Margarita" – 1985, Eesti Televisioon
 Pjotr Tšaikovski "Jevgeni Onegin" – 1986, Estonia
 Gaëtano Donizetti "Armujook" – 1986, Tallinna Konservatooriumi ooperistuudio
 Francis Poulenc "Inimhääl" – 1987, Tallinna Konservatooriumi ooperistuudio
 Wolfgang Amadeus Mozart "Figaro pulm" – 1987, Estonia
 John Gay "Kerjuste ooper" – 1988, ansambel Consortium
 Jacques Offenbach "Hoffmanni lood" – 1988, Estonia
 Gaėtano Donizetti "Armujook" – 1989, Estonia
 Heini Vaikmaa "Hing ja iha" – 1989, Filharmoonia
 Ülo Vinter "Pipi Pikksukk" – 1990, Vaasa Ooper, Soome
 Ildebrando Pizetti "Mõrv katedraalis" – 1990, Bergeni Ooper, Norra
 Charles Gounod "Romeo ja Julia" – 1991, Vaasa Ooper, Soome
 Urmas Sisask "Valge Daam" – 1991, Rahvateater Randlane, Haapsalu
 Giacomo Puccini "Madama Butterfly" – 1991, Estonia
 Gaėtano Donizetti "Don Pasquale" – 1992, Estonia
 Giovanni Battista Pergolesi "Teenija-käskijanna" – 1992, Estonia
 Cole Porter "Suudle mind, Kate" – 1992, Estonia
 Johann Strauss "Viini veri" – 1992, Vaasa Ooper, Soome
 Andrew Lloyd Webber "Jesus Christ Superstar" – 1992, Makarov Music Management Tallinna Linnahallis
 Benjamin Britten "Albert Herring" – 1993, Göteborgi Ooperi- ja Teatriülikooli ooperistuudio, Rootsi
 Leonard Bernstein "West Side'i lugu" – 1993, ETMA ooperistuudio (Tallinna Linnahallis) ja Tallinna Pedagoogikaülikooli üliõpilased
 Benjamin Britten "Albert Herring" – 1993, Estonia
 Giuseppe Verdi "Don Carlo" – 1994, Estonia
 Imre Kálmán "Silva" – 1995, Estonia
 Georges Bizet "Carmen" – 1996, Vaasa Ooper, Soome
 Carl Maria von Weber "Nõidkütt" – 1996, Vilniuse Ooper
 Gaėtano Donizetti "Don Pasquale" – 1997, Teater Helikon, Moskva
 Giacomo Puccini "Il tabarro" "Mantel" & "Gianni Schicchi" – 1997, Estonia
 Giacomo Puccini "Tosca" – 1997, Leedu Ooperi- ja Balletiteater
 Giuseppe Verdi "La Traviata" – 1997, Estonia
 Giacomo Puccini "Il Trittico" (II osa "Õde Angelica") – 1998, Estonia
 Giacomo Puccini "Boheem" – 1998. Pekingi Hiina Keskkonservatooriumi ooperistuudio
 Jacques Offenbach "Ilus Helena" – 1999, Estonia
 Olav Ehala "Nukitsamees" – 1999, Estonia
 Margaret Monnot "Irma La Douce" – 1999, Estonia
 Raimo Kangro "Süda" – 1999, Estonia
 Wolfgang Amadeus Mozart "Don Giovanni" – 1999, Estonia
 Jule Styne "Sugar" – 2000, Estonia
 Giuseppe Verdi "Don Carlo" – 2000, Estonia
 Modest Mussorgski "Boriss Godunov" – 2000, Nantes'i ooperiteater, Prantsusmaa
 Manuel de Falla "Lühike elu" – 2001, Estonia
 Modest Mussorgski "Boriss Godunov" – 2001, Estonia
 Neeme Kuningas "Ooperimarakratid" – 2001, Estonia
 Enn Vetemaa / Neeme Kuningas "Suvitajad" (Juhan Smuuli muhujuttude põhjal) – 2001, Endla
 Carl Orff "Tark naine" – 2001, Estonia
 Pjotr Tšaikovski "Jevgeni Onegin" – 2002, Sibeliuse Akadeemia, Eesti Muusikaakadeemia, Joensuu linnaorkestri ja Estonia ühistöö
 Operetirevüü "Vahuvein ja paprika" (Monika Viesler ja Neeme Kuningas) – 2002, Rahvusooper Estonia
 Carl Maria von Weber "Nõidkütt" – 2003, Rahvusooper Estonia
 Giacomo Puccini "Tosca" – 2003, Joensuu teater
 Neeme Kuningas "Suur Munamägi" – 2004, Estonia Kammersaal
 Cole Porter,"Suudle mind, Kate" – 2004, Endla
 Tõnis Kaumann / Villu Kangur / Neeme Kuningas "Mina – Napoleon!" – 2005, Rahvusooper Estonia
 Villu Valdma / Hans Christian Andersen,"Pöial-Liisi" – 2005, Rahvusooper Estonia
 Pietro Mascagni "Talupoja au"; Ruggero Leoncavallo "Pajatsid" – 2006, Rahvusooper Estonia
 Lasteetendus PIPI!NUKI!PUHH!, muusika: Ülo Vinter, Ülo Raudmäe, Tõnu Raadik, Olav Ehala – 2007, Rahvusooper Estonia
 Giuseppe Verdi "Rigoletto" – 2007, Rahvusooper Estonia
 Erkki-Sven Tüür "Wallenberg" (koos Dmitri Bertmani ja Ene-Liis Semperiga) – 2007, Rahvusooper Estonia
 Richard Wagner "Tristan ja Isolde" – 2008, Rahvusooper Estonia
 August Kitzberg / Tiit Kikas / Jaagup Kreem "Libahunt" – 2011, Nuku- ja Noorsooteater
 Mitch Leigh "Mees La Manchast" – 2012, Rahvusooper Estonia

Tunnustus
 1994 – Eesti Teatriliidu muusikaauhind
 2002 – Eesti Teatriliidu muusikaauhind
 2004 – Eesti Teatriliidu muusikaauhind
 2014 – Valgetähe III klassi teenetemärk
 2008 – Eesti Vabariigi kultuuripreemia (koos Erkki-Sven Tüüri, Dmitri Bertmani, Arvo Volmeri ja Ene-Liis Semperiga, ooper "Wallenberg")

Liidud, erakonnad
 29. novembrist 1994 kuni 1996. aastani oli ta Eesti Sinise Erakonna esimees.
 Veebruarist 2011 kuni 2015. aasta jaanuarini oli ta IRLi liige.
 1992. aastast Eesti Lavastajate Liidu liige
 Kandideeris 2015. aasta Riigikogu valimistel Eesti Vabaerakonna nimekirjas ja sai 2432 häält, kuid valituks ei osutunud.
 9. augustist 2015 Vabaerakonna aseesimees.

Isiklikku
Neeme kuninga ema on Valli Kuningas. Abikaasa Tiina Kuningas töötab ERR-i Klassikaraadios. Neil on tütar Lisanna Kuningas ning muusikaga tegelevad pojad Marten Kuningas ja Tanel Kuningas.

Viited

Välislingid
 Intervjuu Katrin Viirpalule ETV telesaates "Tähelaev" 11. juulil 2010

Eesti näitlejad
Eesti teatrilavastajad
Valgetähe III klassi teenetemärgi kavalerid
Sündinud 1955